GiliGold/VAD_KnessetCorpus huggingface dataset:
גיא דביר: אבל התקנון הוא מסמך שעל בסיסו – הוא גם חלק מהסכם המסגרת.
גיא דביר: וזה בעצם הסכם ההתקשרות עם הלקוח.
גיא דביר: הוא מתאר את המכשיר.
משה גפני: אני מבקש להכניס את זה במסגרת השיקולים שלכם.
משה גפני: יש פה דברים שאפשר להוריד אותם.
משה גפני: לא צריך את כל זה.
משה גפני: הערות נוספות.
טל זוהר: שני דברים.
טל זוהר: אחד, ב-(יט)(2).
טל זוהר: האמת שכבר דיברנו קודם על (יט)(3), אז אני אמשיך עם (3).
טל זוהר: כתוב: "אם המכשירים הפיננסים הם הסכם או הסדר שערכו נגזר מנכס בסיס" – הכוונה בנכס בסיס, זה אומר שהנכס הזה כבר נסחר בבורסה כלשהי.
טל זוהר: לדוגמה, אם אנחנו מאפשרים מסחר על הנפט, ויש מסחר על הנפט בשיקגו, אנחנו עדיין צריכים לתאר את הפרטים האמורים גם לגבי נכס הבסיס.
טל זוהר: למרות שהפרטים על נכס הבסיס מופיעים בכל מקום שהוא, בכל העולם.
טל זוהר: הם מופיעים באינטרנט, בבורסה שבה נסחר הנפט.
טל זוהר: זה אומר שאני צריך להעתיק משם ולתרגם את כל אחד מהנכסים, וכל פעם שהבורסה תשנה את זה, אני גם צריך לשנות את זה בתקנון.
טל זוהר: כשברור שאני לא מחליט שום דבר על נכס הבסיס.
טל זוהר: נכס הבסיס נקבע על-ידי הבורסה של הסחורות בשיקגו.
אריה אלדד: או מניות, או מה שזה לא יהיה.
טל זוהר: אם זה מניות, אז על-ידי המניות.
קריאה: מדד הדאו ג'ונס, נסד"ק.
טל זוהר: למה אני צריך להסביר את נכס הבסיס, כשנכס הבסיס הוא לא הנכס שלי?
דניאל אילון: בעיני זה ברור מאליו, כאשר אתה עושה חוזה עתידי על נכס בסיס, לצורך העניין, כשהחוזה העתידי - - -
יהושע אברמוביץ: אנחנו לא עושים חוזים עתידיים.
דניאל אילון: חלקכם עושים חוזים עתידיים וחלקכם אינכם עושים.
דניאל אילון: חלקכם - - - באופציות.
דניאל אילון: כמו שאמרת, ישנם מאות סוגים, אז יש מאות סוגים.
דניאל אילון: אז אם אתה עושה חוזה עתידי שנכס הבסיס שלו – שעל בסיסו נגזר הערך של החוזה – הוא מוצר אחר, והערך של המוצר, התכונות שלו, התנודתיות שלו, אם הוא נסחר או לא נסחר – אין הכרח שהוא יסחר בבורסה אחרת.
דניאל אילון: אם הוא נסחר בבורסה מסוימת, אם הוא נכס אקזוטי, יש משמעות, אז צריך לתאר גם אותה.
דניאל אילון: קשה להגיד בתוך התקנה עצמה באיזו מידה צריך לתת תיאור והאם די בהפניה שנמצא באתר פורמלי של בורסה מרכזית.
דניאל אילון: ייתכן שכן.
דניאל אילון: אני לא יודעת לצטט יפה מן המקורות, אני אצטט רק ממילותיו של מאיר אריאל: אי-אפשר להקיף אישה 365 מעלות.
דניאל אילון: אז אני לא אוכל בתוך התקנות לתת מענה לכל מקרה, לרבות למקרה שיש נכס בסיס שנסחר בבורסת שיקגו.
דניאל אילון: וכפי שאמרה חברת הכנסת וילף קודם לכן, המבנה של המוצר עצמו, לרבות העמלות שבאופן מובנה הן לעיתים סמויות בתוך המכשיר, הם סופר חשובות, ובהחלט בכוונתנו לעמוד על גילוין ללקוח ולרשות.
טל זוהר: על זה אנחנו מסכימים.
טל זוהר: סליחה, מנסים לבלבל.
טל זוהר: אנחנו רוצים להיות ממוקדים.
טל זוהר: על המוצרים שלנו אנחנו נגלה את הסיכון, את העמלות הגלויות, ואם אומרים שיש סמויות – אני לא מכיר עמלות סמויות, אבל נניח שיש – אז אנחנו נגלה גם את הסמויות.
טל זוהר: אבל אנחנו מדברים פה על מוצר של צד שלישי.
טל זוהר: למה אני צריך - - -
יהושע אברמוביץ: אני רוצה להוסיף על זה.
יהושע אברמוביץ: עוד פעם, מהניסיון הפרקטי בעשרות מדינות שבהן יש רגולציה, באף בקשת רגולציה אין בקשה לפרט לגבי כל מכשיר ומכשיר – מה העלויות שלהם, במה זה כרוך, מה העמלות.
יהושע אברמוביץ: יש את רשימת המכשירים שאותם אתה רוצה להציע ללקוחות.
יהושע אברמוביץ: על העמלות ללקוחות – בוודאי.
יהושע אברמוביץ: אבל לא נכנסים לתוך - - - של החברה.
משה גפני: אוקיי, זה נאמר.
טל זוהר: (יט)(2): "תיאור מפורט של השירותים שמבקשת המבקשת" - - -
משה גפני: איפה היית קודם?
קריאה: הוא אמר שהוא יחזור.
טל זוהר: "תיאור מפורט של השירותים שמבקשת המבקשת או מי מטעמה לספק" – מה זאת אומרת "מי מטעמה לספק"?
טל זוהר: הרי אסור למישהו מטעמה לספק פרט למבקשת.
טל זוהר: שתיים, "והפעילות שבכוונתה לבצע, לרבות קבלת הוראות בשם לקוחות בקשר למכשירים פיננסים, ביצוע הוראות לקוחות" – זה לא ברור.
טל זוהר: מי שמחליט מה הפעילות שבכוונת המבקשת לבצע זה החוק.
טל זוהר: ואחר התקנות שמגדירות.
טל זוהר: למה אני צריך לפרט?
טל זוהר: למה אני צריך לקחת את התקנות ולהכניס אותן לתוך התקנון שלי?
טל זוהר: הרי אני זירת סוחר.
טל זוהר: בזירת סוחר אומרים לי: מותר לך לדרוך בדיוק-בדיוק על הקווים.
טל זוהר: למה אני צריך לתאר שוב את הקווים?
שגית אפיק: אולי בתוך הקווים אתה רוצה לעשות - - - ממה שכתוב בחוק או בתקנות.
שגית אפיק: את זה מבקשים ממך לתאר.
טל זוהר: אוקיי, אז אפשר להגיד: במידה ואתה רוצה לסטות - - -
שגית אפיק: - - - את השירות שאתה - - -
טל זוהר: אבל אסור לי לעשות את זה.
טל זוהר: אבל נניח שמותר לי - - -
רפאל כהן: לפי החוק, אסור לנו.
שגית אפיק: למה אסור לך?
גיא דביר: אל"ף, לא אסור.
גיא דביר: ובי"ת, צריך לזכור שלגבי עסקאות זכויות למשל, הזירה היא זאת שקובעת באיזה שלב לסגור את הפוזיציה, עוד לפני שמגיעים לגודל - - - ויש כאן הרבה מאוד המשך של הגדרה שצריכה להיות קבועה בתקנון.
גיא דביר: התקנות מסדירות את הפרק הכללי.
גיא דביר: חלק מהדברים ימשיכו להיות מוסדרים במסגרת התקנון.
גיא דביר: אבל למשל - - -
דניאל אילון: אני אתן דוגמה נוספת.
דניאל אילון: אני יודעת שהיא מציקה.
דניאל אילון: הרי לא רק אתם צד במפה.
דניאל אילון: לצערי, חלקים אחרים, חברי בורסה שמאוד לא מרוצים מההסדרה שלדעתם עליכם היא מופחתת ביחס למה שקיימת עליהם.
דניאל אילון: רצוי היה שגם הם יגיעו לכאן ורבים אחרים.
דניאל אילון: כך למשל - -
יהושע אברמוביץ: - - -
דניאל אילון: - - יש לא מעט מרימים גבה - - -
רפאל כהן: חבל שנציגי הבנקים לא פה.
דניאל אילון: שנייה.
דניאל אילון: אני לא התפרצתי לדבריך.
דניאל אילון: יש לא מעט שמרימים גבה לגבי הפעילות המאוד ענפה שהזירות מקיימות בהכשרת לקוחות.
דניאל אילון: אנחנו עוד נגיע לזה כשנגיע לחלק ניגוד העניינים.
דניאל אילון: אנחנו בתקנות לא כללנו הוראה שאוסרת על זירות לעשות הכשרת לקוחות.
דניאל אילון: ויחד עם זאת, החוק עצמו אומר ייחודיות עיסוק.
דניאל אילון: הוא אומר שזירה אמורה להתעסק פחות או יותר באזור של עיסוקה.
דניאל אילון: הסעיף הזה הוא מספיק רחב כדי לכלול כל מיני ניואנסים בתוך הפעילות.
דניאל אילון: ולכן אנחנו רוצים בתוך התקנון שמקבל רישוי, שאנחנו נבין מה סך הפעילות שאתם עושים בנגזרת, בסביבת "הארד קור" של הפעילות שלכם, שהיא זירת סוחר.
דניאל אילון: האם אתם עושים פעילות הכשרה כזאת, וכיוצא באלה.
טל אבן-זהב: רגע, סליחה, פה זה עוד יותר - - -
רפאל כהן: זה שירות, זה לא פעילות.
טל אבן-זהב: זהו.
טל אבן-זהב: פה זה עוד יותר מטריד.
טל אבן-זהב: כי כאן, סליחה, אבל עלולים להיכשל הזירות.
טל אבן-זהב: למשל, הכשרת לקוחות כדוגמה.
טל אבן-זהב: זה באמת, איזשהו שירות נוסף שיכול להינתן, לא להינתן.
טל אבן-זהב: אני מניחה שיש עוד הרבה פעילויות כאלה שיכולות להיות.
דניאל אילון: לא אמורות להיות.
דניאל אילון: יש לה ייחודיות עיסוק.
טל אבן-זהב: יפה.
טל אבן-זהב: אז אחד מן השניים – או שיש ייחודיות עיסוק ומה במה שהיא רשאית לעסוק זה להפעיל זירת סוחר.
טל אבן-זהב: או שהיא רשאית - - -
דניאל אילון: תספרו.
טל אבן-זהב: לא, אבל היא לא יכולה לעשות דבר נוסף.
משה גפני: מה זה הכשרת לקוחות?
טל זוהר: לתת קורס.
טל זוהר: בא אליך אדם, אתה רוצה שהוא יהיה סוחר טוב - - -
עינת וילף: כדי שהם יחשבו שהם מבינים משהו בעניין.
גיא דביר: זו בדיוק התכלית.
גיא דביר: אנחנו רוצים לדעת - - -
משה גפני: שנייה, אני לא שאלתי אתכם.
משה גפני: שאלתי אותם.
טל זוהר: בשוק ההון, יש אנשים שמגיעים לשוק ההון, והם מבינים יותר, ומבינים פחות.
טל זוהר: אנשים שמבינים יותר – וגם מבינים פחות – אנחנו מציעים – או על-ידינו, או על-ידי מכללות בשוק ההון, אחרות, שלא קשורות לחברה שלנו – איזושהי שותפות כדי שהסוחרים יסחרו טוב יותר.
משה גפני: מה זה שותפות?
משה גפני: אני בא אליך, מה אתה עושה?
טל זוהר: יש בבני-ברק מכללת - - -
משה גפני: אני את בני-ברק לא מכיר.
משה גפני: בוא נדבר על קריית אונו.
משה גפני: אני גר בקריית אונו.
יהושע אברמוביץ: אתה הולך לחברת "מיטב", נגיד - - -
משה גפני: אני בא אליך.
משה גפני: אתה רוצה ללמד אותי עכשיו משהו?
רפאל כהן: על מנת שתפעל בזהירות ובחוכמה, מכשירים אותך.
משה גפני: אני הגעתי לחברה.
משה גפני: אם הגעתי לחברה, אז אני רוצה להשקיע בזירות סוחר.
אריה אלדד: ואם אתה יודע?
משה גפני: יודע, לא יודע – אי-אפשר לדעת.
אריה אלדד: לא, אם אתה יודע, אתה עושה את זה לבד.
אריה אלדד: אם אתה לא יודע, יש לנו - - -
משה גפני: אדם לא יודע.
אריה אלדד: אתה לא יודע לסחור, אבל אתה רוצה להיכנס.
משה גפני: אז למה הגעתי?
אריה אלדד: כי אתה רוצה להיכנס לזה.
משה גפני: למה אני רוצה?
אריה אלדד: ראית מודעה.
אריה אלדד: ראית פרסום.
אריה אלדד: חבר אמר לך זה כדאי.
משה גפני: אז עכשיו, למה מכשירים אותי?
אריה אלדד: אז אני יכול לספק לך מערך לימודי תומך.
אריה אלדד: זה יכול להיות קורסים, זה יכול חומר לימודי, זה יכול סקירות.
משה גפני: למה אתם מלמדים אותי?
אריה אלדד: כדי לתמוך בסוחרים.
אריה אלדד: כדי לתת שירות.
אריה אלדד: למה לא? לא להעניק ידע?
משה גפני: למה הבנקים לא עושים את זה?
יהושע אברמוביץ: כל חברות ההשקעות בארץ עושות - - -
טל אבן-זהב: בהחלט נותנים.
יהושע אברמוביץ: בתי השקעות רבים בישראל, כולל כאלה שיש להם חברי בורסה ואחרים שציינו פה - -
משה גפני: נותנים הכשרה?
יהושע אברמוביץ: - - מפעילים מכללות - - -
רפאל כהן: חד משמעית.
טל זוהר: אם אתה רוצה, אני אנקוב בשמות שלהם.
רפאל כהן: ולנו אסור, מדוע?
רפאל כהן: חברת הכנסת וילף טענה שרוב הסוחרים בזירות האלה הם אנשים שבאים מהמעמד הנמוך, או שחלילה, מוגבלים בשכלם.
משה גפני: לא, היא לא אמרה מוגבלים בשכלם.
משה גפני: היא אמרה לגבי העניין הכלכלי.
רפאל כהן: רגע, אני רוצה לומר דבר.
רפאל כהן: אני עוסק 20 שנה בשוק.
רפאל כהן: ככה: חברי כנסת, זוכי פרס ישראל, עורכי דין מהשורה הראשונה.
רפאל כהן: קשה להאשים אותם בטיפשות יתר.
משה גפני: אמרת שלושה מגזרים שלא עושים עלי רושם.
רפאל כהן: גם עלי לא.
רפאל כהן: קל וחומר, עמך ישראל, רפאל בן יוסף – עמך ישראל.
רפאל כהן: קרי, רוצה לומר, היהודים לא חשודים בטיפשות יתר.
רפאל כהן: והזירות האלה משמשות את כלל הציבור.
רפאל כהן: כל הקשת – אין הבדלי גוון וצבע.
משה גפני: אבל שאלתי מה מלמדים אותי?
רפאל כהן: מה מלמדים אותך?
רפאל כהן: אני אומר.
משה גפני: איפה לוחצים על הכפתור?
רפאל כהן: לא איפה לוחצים את הכפתור.
רפאל כהן: קודם כל, מכיוון שכך - - -
עינת וילף: אני אשמח להגיד מה מלמדים.
משה גפני: נו, תגידי.
רפאל כהן: בבקשה.
עינת וילף: קודם כל, האנקדוטות שלך הן חביבות ביותר.
עינת וילף: אבל הרוב המכריע של האנשים שלהם אתם משווקים הם אכן אנשים שלא מכירים את הנושא, לא מודעים, ובאים מהמעמד הנמוך.
יהושע אברמוביץ: איך את יודעת?
רפאל כהן: לא נכון.
רפאל כהן: אני מוכן להביא נתונים.
משה גפני: רבותי, עם כל הכבוד, היא חברת כנסת.
עינת וילף: דבר נוסף, אנחנו נגיע לסעיף הזה, אתם תידרשו להראות, ואז נראה בדיוק מי הלקוחות שלכם.
עינת וילף: עכשיו, צריך להבין, בהכשרות האלה יש ניגוד אינטרסים מובנה, וגם נגיע לזה בסעיף הרלוונטי.
עינת וילף: המודל של החברות האלה בנוי על כך שאנשים יעשו הרבה מאוד עסקאות בקצב גבוה, וכתוצאה מזה כספם יאכל על-ידי עמלות.
עינת וילף: מה שהם מלמדים בהכשרות האלה אלה שני דברים: אחד, לפעול במודלים שגורמים לאנשים לעשות הרבה מאוד עסקאות בקצב גבוה, כי ככה הם מרוויחים את הכסף.
עינת וילף: דבר נוסף, לתת להם את התחושה והאשליה שהם מבינים עניין.
עינת וילף: וכאן, בצורה הזאת, מסתירים מהם שמדובר בפעילות הימורים, וגורמים להם לחשוב שהם עוסקים בפעילות לגיטימית של השקעה.
עינת וילף: לכן אין להם שום אינטרס אובייקטיבי לתת לאדם הכשרה שתבהיר לו שבפועל היכולת של אנשים לחזות את שוק המט"ח שואפת לאפס.
עינת וילף: מספר האנשים שיודעים את זה באמת הם ספורים בעולם.
עינת וילף: הם פועלים על מיליארדים, וכך הם עושים את כספם.
עינת וילף: נגיע לזה בסעיף הרלוונטי.
עינת וילף: אבל חשוב שלא תהיה כאן טענה שקורה שם משהו אחר.
משה גפני: טוב, אנחנו נגיע לסעיף הזה.
יהושע אברמוביץ: אני רוצה להגיב.
יהושע אברמוביץ: פשוט נאמרו פה על-ידי חברת הכנסת - - -
משה גפני: מותר לה.
משה גפני: לחברי כנסת יש חסינות.
יהושע אברמוביץ: בסדר - - -
משה גפני: מה זה להאשים?
יהושע אברמוביץ: לא, אני רק רוצה לציין ש - - -
משה גפני: אין צורך לציין בגלל שאנחנו נגיע לסעיף הזה.
יהושע אברמוביץ: היא מאשימה אותנו בדברים שגובלים בפלילים, מה שנאמר פה.
משה גפני: באמת, פלילים?
יהושע אברמוביץ: לשכנע – לגרום ללקוח לעשות פעולות ועל-ידי כך חיבוץ - -
משה גפני: לא, היא לא התכוונה לזה.
עינת וילף: אכן אני חושבת בסוף - - -
יהושע אברמוביץ: - - כדי שהוא ישרוף את כספו בעמלות - - -
רפאל כהן: אני אביא את הטקסטים מתוך - - -
רפאל כהן: ההיפך הגמור.
משה גפני: מר כהן.
רפאל כהן: זה שיצרו של אדם הביא אותו לסחור - - -
משה גפני: תגיד לי, אני נראה לך שקוף?
רפאל כהן: לא.
משה גפני: אז אני מבקש להירגע, הכול בסדר.
רפאל כהן: תסלח לי אדוני.
משה גפני: חברת הכנסת עינת וילף הניחה על שולחן הכנסת הצעת חוק שאומרת שהעיסוק בעניין הזה של זירות הסוחר זאת תהיה עבירה פלילית.
משה גפני: יהיה אסור לעסוק בזה.
משה גפני: זה יוגדר כהימורים.
משה גפני: כל עוד שהכנסת לא העבירה בקריאה שנייה ושלישית, העיסוק בעניין הזה איננו עבירה פלילית.
משה גפני: אם הכנסת תקבל, אז אתם תפעלו על-פי החוק.
משה גפני: כרגע אנחנו עוסקים במשהו אחר לגמרי.
משה גפני: אני שאלתי שאלה תמימה, שאנחנו נעסוק בה.
משה גפני: ואני מתנצל ששאלתי את השאלה הזאת.
משה גפני: אנחנו נעסוק בה כשנגיע לנושא הזה.
משה גפני: אני לא מכיר דבר כזה של הכשרה.
משה גפני: זה קפץ לי ככה סתם.
משה גפני: עשיתי טעות.
משה גפני: אני חוזר בי מהשאלה.
משה גפני: אנחנו נדון בעניין הזה ברגע שאנחנו נגיע לשם.
משה גפני: אני רוצה לדעת כמה הערות יש לכם עד סוף הפרק הזה.
משה גפני: אני לא הולך לקיים דיון על תקנות כל כך ארוכות כל כך הרבה זמן.
משה גפני: תגידו כמה הערות יש לכם עד המינוף.
שגית אפיק: עד עמ' 18.
שגית אפיק: כל הפרק של בקשה לרישיון.
משה גפני: הרבה הערות?
טל זוהר: כבוד היו"ר, אני מצטער, אבל גם לחשושים שאני מקבל מאחור לא משנים את העובדה, את זה הכנתי מראש – ואני לא מוסיף אפילו אחת.
משה גפני: עד סוף הפרק הזה, כמה?
טל זוהר: עשר.
עינת וילף: בהתחלה הבטיחו לי שירדו מ-87.
משה גפני: לא, זה הנושאים הכלליים.
משה גפני: עשר, חוץ ממה שהערת עד עכשיו?
משה גפני: ולאחרים יש עוד?
יהושע אברמוביץ: חמש הערות.
יהושע אברמוביץ: יכול להיות שאלו הערות חופפות, אני לא יודע.
רפאל כהן: טרם הגענו.
משה גפני: טרם הגענו למה?
יהושע אברמוביץ: לסעיף שאני ארצה להגיע לגביו.
משה גפני: לא הגענו?
שגית אפיק: לא, בפרק הזה.
שגית אפיק: כל הפרק הזה.
משה גפני: הגענו.
משה גפני: אני רוצה על הפרק הזה.
משה גפני: כמה הערות יש?
יהושע אברמוביץ: יכול להיות שיש חפיפה בין החברות.
משה גפני: כמה הערות?
טל זוהר: מה שספרו קודם.
משה גפני: עשר, ויכול להיות שיש חפיפה.
משה גפני: אנחנו יודעים על עשר ועוד חמש חוץ ממה שהיה עד עכשיו.
טל זוהר: האמת היא שתשע, כי כבר לעשר התייחסנו.
משה גפני: אנחנו עושים כדלהלן: אל"ף, אני פונה לרשות לניירות ערך.
משה גפני: מדובר על תקנות מאוד ארוכות.
משה גפני: אני לא יודע אם הולכים לבחירות או שלא הולכים לבחירות.
משה גפני: יכול להיות שהולכים, יכול להיות שלא הולכים.
משה גפני: אם הולכים, אז יהיה קשה מאוד להעביר את זה.
משה גפני: אני לא רוצה שעכשיו תתחילו להתפלל שיהיו בחירות בגלל שלא תמיד בחירות זה טוב.
משה גפני: על כל פנים, תראו בינכם לבין עצמכם האם אתם צריכים את כל האורך של התקנות.
משה גפני: בגלל שאנחנו לא נוכל לאשר תקנות בלי שנעבור על הכול.
משה גפני: יש עוד גופים ממשלתיים וחצי ממשלתיים שעושים שיעורי בית בעקבות מה שעכשיו אמרתי.
משה גפני: שיקול שלכם, אני לא אומר לכם מה לעשות.
משה גפני: אם אני לא אבחר לכנסת הבאה, אין לי תכנית לעבוד ברשות לניירות ערך, בגלל שהציעו לי להיות מחלק תה באגף התקציבים.
משה גפני: לא רק ממכם אני מבקש.
משה גפני: אני מבקש להעביר אלינו ולהעביר לרשות את ההערות של מה שלא מאמר עד עכשיו רק על הפרק הזה.
משה גפני: אנחנו בליבת העניין – במינוף ובניגוד העניינים – נדון כאן.
קריאה: אנחנו נעביר.
משה גפני: להעביר אלינו ולהעביר אל הרשות.
משה גפני: אני מבקש מהרשות ללכת לקולא.
משה גפני: זה פרק טכני.
משה גפני: אסור שיתחיל ויכוח ביננו.
משה גפני: ביננו לא צריך שיהיה ויכוח.
משה גפני: אני רוצה שנגיע לפרק הזה, שנוכל להצביע עליו אחרי שיש הסכמות פחות או יותר.
משה גפני: אנחנו נמשיך בנושא של המשך הדברים.
משה גפני: אני מציע וחוזר ומבקש – אתם לא חייבים לשמוע לי – לנסות לצמצם את התקנות.
משה גפני: זה המון.
משה גפני: אני לא בטוח שאנחנו – אגב, שתדעו, שגם אם לא נלך לבחירות, את יודעת מה שיהיה לנו פה.
משה גפני: אתם יודעים מה יקרה פה בתחילת המושב?
קריאה: תקציב.
משה גפני: מה זה תקציב?
משה גפני: זה חוק הסדרים קשה.
משה גפני: זה תקציב קשה.
משה גפני: זה ריכוזיות.
משה גפני: יש פה דברים שהם – זאת אומרת, בכל מקרה, עם זירות הסוחר אנחנו נמצאים בדרגת עדיפות משנית.
משה גפני: זאת אומרת, אם אני קובע את סדרי העדיפויות של המדינה, זירות סוחר זה מספר שתיים.
משה גפני: מספר אחד זה דברים אחרים.
משה גפני: חס וחלילה, יש דברים של הרשות לניירות שזה מספר אחד.
משה גפני: אבל אתם תעשו את החשבון לבד.
עינת וילף: אפשר בקשה או המלצה?
עינת וילף: אם יש הזדמנות לעוד יום אחד – אפילו יום לפני פתיחת מושב הכנסת – לקחת יום שבו גומרים ענייו, אם אפשר היה לעשות את זה.
משה גפני: אל תשאלי מה שהולך לי פה.
עינת וילף: אני מודעת.
משה גפני: על כל יום שאני עושה פה ישיבה – קודם כל, רפאל כהן בא אלי בטענות שבמקום לחזור בתשובה אני עושה ישיבה בין כסה לעשור.
משה גפני: אחרי זה יש לי ישיבה ביום ראשון, שזה בכלל לפני יום כיפור.
משה גפני: בכלל הוא ייתן לי נזיפה.
עינת וילף: ממני אתה מקבל תמיכה וגיבוי.
משה גפני: בסדר, אבל זה לא מספיק בגלל שאת לבד.
משה גפני: את יודעת כמה התנגדויות יש לי?
משה גפני: מחברי ועדה יש לי התנגדויות.
משה גפני: אנשים אומרים – השנה יוצא באופן כזה.
משה גפני: באמת, אני הייתי עושה יותר ישיבות, אבל את יודעת מה, גם הצוות פה יהרוג אותי.
משה גפני: גם להם יש יום כיפור.
משה גפני: אבל גם לי יש יום כיפור.
משה גפני: אני שכחתי מזה גם כן.
משה גפני: אני גם בזה אזכר.
משה גפני: אני לוקח את הנושא שלך בחשבון.
משה גפני: אני מעריך שבימים הקרובים נדע לאן פנינו מועדות.
משה גפני: ואז נראה מה אנחנו עושים עם העניין.
משה גפני: אני מאחל לכולם שנה טובה וגמר חתימה טובה.
משה גפני: אני מתנצל על הישיבה שהיתה בין כסה לעשור, אבל אין ברירה.
משה גפני: היתה לי אפשרות לא לקחת את התפקיד הזה, אבל מכיוון שלקחתי אז צריך לעשות את העבודה.
משה גפני: אני מאחל לכם שנה טובה.
משה גפני: דניאל, קחי את החיים בקלות.
משה גפני: היית רצינית עכשיו.
משה גפני: ניפגש, בעזרת ה', ביום ראשון.
משה גפני: על סדר-היום: אישור העמדת הלוואה לחברת התעשייה הצבאית לישראל בע"מ בהתאם לסעיף 10 לחוק החברות הממשלתיות.
מאיר בינג: הוועדה מעודכנת לאורך החודשים האחרונים על ההתקדמות במגעים להפרטה של החברה.
מאיר בינג: בנושא של העובדים, ההסכמים למעשה מוכנים לחתימה, למעט איזה הסכם הלוואה צדדי שהוא נספח להסכם, שעליו יושבים היום.
מאיר בינג: שאר הדברים מוכנים לחתימה.
מאיר בינג: ההסכמים מול משרד הביטחון בחלקם מוכנים.
מאיר בינג: יש לנו בעיה אמיתית שהתעוררה כרגע, שהבנות שהיו בין החברה ומשרד הביטחון על הנושא של גבעון.
מאיר בינג: כרגע לא ברור שהן נשארו בתוקפן.
מאיר בינג: לכן כל המהלך כולו כרגע בעייתי מאוד.
מאיר בינג: זאת נקודה שבלעדיה לא ברור לאן הולכים.
מאיר בינג: כרגע אנחנו מבקשים להעמיד הלוואה של 5 מיליון שקלים.
מאיר בינג: ב-9 לחודש היה צריך לשלם משכורות.
מאיר בינג: אנחנו דאגנו להעביר כסף דרך משרד הביטחון לחברה.
מאיר בינג: על-מנת לא לכנס את הוועדה ולא לעשות בלגן במהלך החגים ושיהיו משכורות בתקופה הזאת - - -
משה גפני: אתם מבקשים 35 מיליון?
מאיר בינג: אני התחייבתי למנכ"ל החברה, שללא תלות בסגירה של ההסכמים - - -
משה גפני: מה הבעיה עם ההסכמים?
משה גפני: אתם הייתם צריכים כבר לחתום על ההסכם.
מאיר בינג: ההסכמים סגורים לחתימה.
מאיר בינג: אנחנו שלחנו לכם את זה בכתב.
מאיר בינג: ההסכמים הועברו למועצה ולכל חברי הוועד ל-7 ימים.
מאיר בינג: זאת ההתחייבות שהיתה והם יהיו מוכנים לחתימה לשבוע הבא.
מאיר בינג: מבחינתנו הם סגורים.
מאיר בינג: אנחנו בצד הזה עמדנו בדיליי אבל עמדנו במחויבות.
מאיר בינג: הבעיה כרגע היא שהכניסה לתוקף של ההסכמים והחתימה עצמה על ההסכמים תהיה רק כשייסגרו שאר ההסכמים שההפרטה תלויה בהם.
מאיר בינג: כרגע יש בעיה מאוד גדולה - - -
יצחק וקנין: עלול להיות מצב שבחודש הבא גם תצטרך לבוא ולהביא עוד סכום.
מאיר בינג: בהחלט.
מאיר בינג: אני אומר שוב, המצב הוא כרגע שלא ברור לגמרי לאן הולכים בכיוון הזה.
משה גפני: אני לא מבין את הממשלה הזאת.
משה גפני: אמרתם שעד ה-15.8 ייחתם ההסכם.
משה גפני: למה הוא לא נחתם?
מאיר בינג: קודם כל, גילינו שהמורכבות היתה קצת יותר גדולה וזה לקח קצת יותר זמן.
מאיר בינג: אחרי זה היה אירוע אישי שעיכב את הכול בחודש.
מאיר בינג: כרגע ההסכמים האלה סגורים.
מאיר בינג: ההסתדרות פה?
קריאה: כנראה שהם לא כאן.
שי חרמש: קודם כל, מה שנאמר פה על-ידי מאיר הוא דבר דרמטי וחשוב.
שי חרמש: אמנם הוא הגיע בדיליי של כמה חודשים, כי העסק הכבד ביותר היה להגיע להסכמות בין ההסתדרות לבין האוצר.
שי חרמש: שם שוכב כסף ענק, שם שוכבים מיליארד שקלים על 940 עובדים, שם שוכנת רשת ביטחון לעוד מאות עובדים.
שי חרמש: מה שנאמר פה זה דבר ש-12 שנה חיכו לו וקרה.
שי חרמש: מבחינה זאת אני מרגיש שעברנו דרך ארוכה והוועדה פה תרמה את חלקה בעניין.
שי חרמש: מה שקורה עם משרד הביטחון הוא הרבה יותר חמור.
שי חרמש: היתה התחייבות ברורה לשמירת 50% מימון מקדמות בתמורה להזמנות בתע"ש.
שי חרמש: זה בעצם המפתח לכל העניין.
מאיר בינג: ברשותך, זאת לא הבעיה.
מאיר בינג: אני מתנצל שאני קוטע אותך.
משה גפני: מאיר, שנייה.
משה גפני: הוא חבר כנסת והוא טיפל בעניין של תע"ש יחד עם טמיר.
משה גפני: הממשלה לא עמדה בכל מה שהיא היתה צריכה לעמוד.
משה גפני: לפחות שיהיה כבוד לשי חרמש.
שי חרמש: במידה ומשרד הביטחון, שהתחייב לזה גם בחתימה בינואר וגם בדיון האחרון שהיה פה בוועדה, יעמוד בהתחייבות של 50% מקדמות על ההזמנות, הסוגיה לא היתה עולה והיו פותרים את הבעיה.
שי חרמש: משרד הביטחון מתנה את זה בכל מיני התניות שהן אקסטרניות לכל סיפור תע"ש.
שי חרמש: הוא רוצה טר"ש, הוא רוצה שלא ייקחו לו, שיתנו לו – לא לעניין.
שי חרמש: ידעת לשים אגרוף על השולחן בישיבה האחרונה על תע"ש והוצאת - - -
משה גפני: אני יודע, טמיר גם עדכן אותי.
משה גפני: יש לי שאליך אליך.
משה גפני: אני לא יכול לסמוך על הפקידים.
משה גפני: עליך אני יכול לסמוך עד גבול מסוים.
משה גפני: אני שואל שאלה: אנחנו הולכים לבחירות ויכול להיות שהנוכחים כאן מבין חברי הכנסת לא ייבחרו.
משה גפני: זאת אפשרות, אנחנו חיים במשטר דמוקרטי.
משה גפני: יכול להיות שיו"ר ועדת הכספים יטפל בבעיות הכלכליות הרגילות ולא יעסוק במפעלים.
משה גפני: זה לא עסק שלנו, אנחנו לא צריכים לעסוק בעניין של המפעלים, כמו שאנחנו עסקנו בתע"ש באופן אינטנסיבי ועם משרד הביטחון.
משה גפני: יבוא לפה יו"ר ועדת הכספים וזה לא יעניין אותו ואז נחזיר הכול לאחור.
משה גפני: לא הייתי תומך בהקדמת הבחירות לולא הייתי חושב שההסכם עם תע"ש לא נחתם.
משה גפני: למה אתה מחייך?
שי חרמש: על זה, זה עמד.
משה גפני: לא אמרתי שזה עמד על זה, אבל הייתי בטוח שהעניין הזה כבר נגמר.
משה גפני: אני שואל אותך מה יהיה?
משה גפני: מה יהיה עם בקדנציה הבאה לא יעסקו בזה?
משה גפני: הרי אין ועדה שעוסקת בזה, זאת הממשלה, זה לסמוך על הפקידים.
שי חרמש: זה לסמוך על הפקידים ולא לסמוך עלינו כי באמת לקחנו אחריות כבדה בעניין הזה.
משה גפני: הרי אורי אריאל יבוא ויגיד: סיכמתם שאתם לא מביאים עוד פעם הלוואה.
משה גפני: אולי לא נאשר את ההלוואה ואז זה ילחיץ אותם.
משה גפני: אני אעשה מה שתגיד.
שי חרמש: אני אגיד לך כך: את מי שאתה רוצה להלחיץ, הוא לא נלחץ, באמת לא אכפת לו.
שי חרמש: באמת עד הרגע הזה נאמרות אמירות במשרד הביטחון שהוא בכלל לא חסיד של ההפרטה.
שי חרמש: אם היית שואל אותו, לך תמכור לחו"ל - - -
שי חרמש: היות ומדובר כרגע ב-35 מיליון שקלים שזה השלמות לשכר עובדים, אין לנו את הפריבילגיה לבוא ולהגיד - - -
משה גפני: יבוא אורי אריאל ויגיד: אל תאשרו, כמו שהוא עשה בפעם הקודמת.
משה גפני: בסוכות שעבר הבטחתי לו שלא נביא יותר ואני לא עומד בהבטחתי.
שי חרמש: אנחנו עומדים בהבטחה אחת.
שי חרמש: ההישג בין האוצר לבין ההסתדרות הוא בעצם הדרמה הכי גדולה בסיפור.
שי חרמש: יש לנו מספיק מנופים, גם בוועדה, להכריח היום את משרד הביטחון לחזור למתכונת של 50% הון חוזר.
שי חרמש: מאותו רגע הם לא יגיעו לפה יותר.
שי חרמש: תאמין לי, ההזמנות של משרד הביטחון מתע"ש, שב-50% מקדמות התע"ש שורד את המהלך הזה.
שי חרמש: היכולת שלנו היום לכפות על משרד הביטחון כי בוועדה הזאת.
יצחק וקנין: שי, לי יש בעיה אחרת.
יצחק וקנין: צריך לאשר את ההלוואה, אין ספק.
יצחק וקנין: לא סתם שאלתי את השאלה כי להערכתי בעוד שבועיים או שלושה שבועות ניקרא לפה עוד פעם: שלמו את ההתחייבות הקודמת.
יצחק וקנין: זה לא ייגמר ונצטרך לאשר עוד הלוואה נוספת.
יצחק וקנין: זאת ההערכה שלי.
שי חרמש: אגב, איציק, לגמר ההסדר אתה צריך לשרשר לו מאות מיליונים ומיליארדים עד גמר המהלך.
יצחק וקנין: אני הייתי מעדיף שיביאו לפה גם את החודש הבא ולא יחזירו אותנו בעוד 3 שבועות כדי לאשר הלוואה נוספת.
משה גפני: חבר הכנסת וקנין, הטלנו על חבר הכנסת שי חרמש, יחד עם טמיר לטפל בבעיה של תע"ש.
משה גפני: הבעיה טופלה.
משה גפני: אי-אפשר להגיד שיש לנו הישג גדול בעניין הזה, אני מקבל את הדברים.
משה גפני: טמיר אמר לי שיש בעיה עם משרד הביטחון.
משה גפני: אז לא דיברתי עם שי חרמש כי היה לי איתו סכסוך ודיברתי רק עם טמיר.
גאלב מג'אדלה: אתה מתכוון לסכסוך המדומה שיצרתם אותו כדי ליצור הצגה.
משה גפני: יכול להיות, אבל במקרה זאת לא היתה הצגה.
גאלב מג'אדלה: הצגה זה דבר נדיר?
גאלב מג'אדלה: אנחנו בהצגה מתמשכת.
משה גפני: באמת הגיעו להסכמה כשבת
משה גפני: חילת הדרך זה נראה מפורק לחלוטין.
משה גפני: ההסתדרות לא היתה בעניין, העובדים היו נגד, כולם היו נגד.
משה גפני: הגיעה הבעיה של משרד הביטחון.
משה גפני: התקשרתי לאודי שני ואמרתי לו: תראה, זה כבר היה מסוכם, אתה חתום על ראשי הפרקים.
משה גפני: דיברתי איתו לפני שבועיים.
משה גפני: הוא אמר לי: אני גומר את העניין הזה.
משה גפני: בינתיים זה לא נגמר.
יצחק וקנין: למה זה לא נגמר?
משה גפני: בגלל שיש להם שם סיפור.
משה גפני: כנראה שמשרד הביטחון מתנגד – לא לנושא של העובדים, לא לנושא של העובדים.
משה גפני: הם לא רוצים את ההפרטה בדרך הזאת.
משה גפני: זה לא קשור לעניין הזה אבל מעניין לעניין באותו עניין, זה מתעכב.
משה גפני: אני לא מאמין שזה ייחתם לפני הבחירות ואני חושש ממה שיקרה כאן אחרי הבחירות.
משה גפני: הרי אף אחד מאיתנו לא יודע.
משה גפני: אחרי הבחירות תבוא ועדת כספים או ממשלה שיתנו לעניינים להתגלגל כמו שהם התגלגלו 18 שנה.
משה גפני: כמה זמן יש את המשבר הזה?
משה גפני: 12 שנה.
קריאה: זה עלה מיליארדים ולא עשו כלום.
משה גפני: אלא אם כן יש התחייבות שוועדת הכספים נשארת במתכונתה הקיימת.
משה גפני: לא בטוח שאני בעד.
עתניאל שנלר: אותי לא מטרידה ההלוואה של 35 מיליון.
עתניאל שנלר: אותי מטריד המהלך עד מרץ-אפריל שנה הבאה.
עתניאל שנלר: נדמה לי שאי-אפשר להיכנס למרץ אפריל שנה הבאה עם כינונה של ממשלה חדשה, אם תע"ש יחווה משבר כזה שיסיג אותו לאחור מהעמדה הקיימת היום.
עתניאל שנלר: התשובה של 35 מיליון, בעיניי אין לה שום משמעות, זה פלסטר קטן חסר משמעות, זאת פרוצדורה עכשיו לאישור.
עתניאל שנלר: אני חושב שהתפקיד של הצוות הייעודי, יו"ר הוועדה וחבר הכנסת שי חרמש.
עתניאל שנלר: אני חושב שחובה על הוועדה להבטיח, גם אם זה ידרוש ישיבה עד הבחירות - - -
עתניאל שנלר: להגיע למצב שיבטיח שגם בהיעדר אישורים לחודשים הקרובים בגלל מהלך הבחירות, לא תהיה איזו סכנה או פגיעה ליכולת לממש את ההפרטה.
משה גפני: זה לא בסדר שאנחנו הולכים לאשר את זה אבל אנחנו הולכים לאשר את זה.
משה גפני: זה פשוט לא בסדר.
משה גפני: אני מרגיש שאני לא עומד בדיבורי, גם כלפי כאלה שאמרו שזה יימשך וזה באמת נמשך.